作者:鄭光祖
標題:立成湯伊尹耕莘・得勝令
內容:呀！你道我戰討善機謀。(殿頭官雲)真個是劍呼風雨降，筆走鬼神驚，識盡軍機樞要也。(正末唱)你道我筆下見贏輸。(殿頭官雲)馬到處剪除暴夏。(正末唱)你道我剪除殘暴夏。(殿頭官雲)一陣成功，輔天乙位，都於毫邑也。(正末唱)你道我平扶立帝都。(殿頭官雲)論功行賞，圖形麟閣。標入功勞簿，遺芳萬年。美哉伊尹也！(正末唱)這功績纖需，要將我標入功勞簿。論謀略荒疏，怎消的凌煙閣上圖。(殿頭官雲)你眾官望闕跪者，聽聖人之命；都只為夏履癸不道無仁，發頑狠暴虐黎民。是處處人心嗟怨，使鳥獸不得安存。方伯怒起兵征討，聘伊尹運智行軍。四下裡攻圍鏖戰，仗神機得勝全贏。收取了州城國邑，散倉糧府庫金銀。放履癸鳴條修德，明正典責罰奸人。今日個論功行賞，賜官爵以勵忠臣。伊尹升太師左相，仲虺升太師右丞，汝方與進階二品，費昌為天下總兵。賜重爵身登八位，列簪纓光顯門庭。論功次加官賜賞，一齊的拜謝天恩。